Period: Old Babylonian
Genre: Royal Inscription
Transliteration:
<SURFACE>
{d}iškur en u₄ huš...u₄ gal an...
nam-mah-a-ni-še₃ nir ŋal₂
sag-kal ka-mud-ŋal₂ dumu an-na
sag gir₃-ra gu₂ e₃-a
en sag huš u₄ gal-la...a gaba-šu-gar nu-tuku
dungu sir₂-re
mir-a kas₄-kas₄...da-ni
ki mu-un-da-tuku₄-e
an dagal-la tumu mah gu₃ ru-ru-gu₂
...he₂-ŋal₂-am₃
šeg₁₀ gi₄-ni-še₃ kalam hur-sag gal-gal
ni₂-bi ba-an-da-ab-gi₄
ur-sag gal šibir-ta šu dab₅-e
nam-nir-ra za₃ keš₂
a-ab murum ša₄-ni
me-lam₂ kalam-ma dul-la-še₃
na₄ gal-gal bad₃ šegₓ gilim
...ba mu-un-na-gub-be₂-eš
...
gi <unk>...la...
ni₂-bi ŋal₂-la-ni-še₃
...di mu-un-na-il₂
un šar₂-ra-ba igi im-ši-ŋal₂
en nam-he₂ kiri₃-zal lu-lu-lu
zid kalam-ma šum₂-mu
nun ša₃ gur-ru šu nigin₂-ni du₁₀
an-dul₃ larsa{ki}ma
a₂-dah sin-i-din-na-am ki me₃-ka
šen-šen-na eren₂ za₃-ga-na gub-bu
en gal ku₃-ŋal₂ an {d}en-lil₂-ka
nam-ma-ni za₃ nu-sa₂
lugal-a-ni-ir
{d}sin-i-din-na-am nita kal-ga
nun sun₅-na ni₂-tuku {d}en-lil₂-la₂
he₂-am₃ e₂-kur-ra-kam
šul mu du₁₀ sa₄-a {d}nanna-ke₄
u₂-a uri₅{ki}ma
lugal larsa{ki}ma
lugal ki-en-gi ki-uri-ke₄
geštu₂ dagal igi-ŋal₂ diri šum₂-ma
{d}nu-dim₂-mud-ke₄
bala du₁₀ ti u₄ su₃-ra₂ he₂-ŋal₂ nig₂ nu-til-e
{d}iškur dingir-ra-ni
sag-e-eš rig₇-ga
geš-hur eridu{ki}ga si sa₂-sa₂
nindaba
dingir-re-e-ne šu du₇-du₇
gal-an-zu me libir
ki-bi bi₂-in-gi₄-a
...<unk> un-šar₂-ra-ni
...
...mah
...me-dim₂-ta diri
...se₃-ga
...ku₃ luh-ha
...aka
...ka an sig₇-ga
...
me-te nam-u₁₁-ru-ka-ni
dub₃ ŋal₂-le bi₂-du₇-a
ša₃ la-la ŋal₂-la-na
kin-bi im-mi-in-til
u₄-bi-a {d}iškur dingir-ra-ni
{geš}gu-za ka-silim-ma-ka-na
gal-bi dur₂ mi-ni-in-gar
u₄-a u₄ ul-li₂-a-aš
me-dim₂-bi im-mi-in-diri
geš-hur me mah-bi
ki-bi mi-ni-in-kin-kin
2(diš) am gal ki aš-te
erim₂ lugal-la du₇-de₃
zid-da...
ku₃-ta...
u₄ pirig...
he₂-ŋal₂...
me-še₃ an-ur₂...
...
alan-bi...
du₁₀-ub-ba...
...
...

Cuneiform:
<SURFACE>
𒀭𒅎𒂗𒌓𒍽...𒌓𒃲𒀭...
𒉆𒈤𒀀𒉌𒂠𒉪𒅅
𒊕𒆗𒅗𒄷𒄭𒅅𒌉𒀭𒈾
𒊕𒄊𒊏𒄘𒌓𒁺𒀀
𒂗𒊕𒍽𒌓𒃲𒆷...𒀀𒃮𒋗𒃻𒉡𒌇
𒅎𒋛𒀀𒁍𒊑
𒂇𒀀𒁽𒁽...𒁕𒉌
𒆠𒈬𒌧𒁕𒇧𒂊
𒀭𒂼𒆷𒅎𒈤𒅗𒊒𒊒𒄘
...𒃶𒅅𒀀𒀭
𒆂𒄄𒉌𒂠𒌧𒄯𒊕𒃲𒃲
𒉎𒁉𒁀𒀭𒁕𒀊𒄄
𒌨𒊕𒃲𒌋𒂙𒋫𒋗𒆪𒂊
𒉆𒉪𒊏𒍠𒆟
𒀀𒀊𒄯𒁺𒉌
𒈨𒉈𒌧𒈠𒌋𒌆𒆷𒂠
𒎎𒃲𒃲𒂦𒅎𒀀𒄃
...𒁀𒈬𒌧𒈾𒁺𒁉𒌍
...
𒄀<unk>...𒆷...
𒉎𒁉𒅅𒆷𒉌𒂠
...𒁲𒈬𒌧𒈾𒅍
𒌧𒊹𒊏𒁀𒅆𒅎𒅆𒅅
𒂗𒉆𒃶𒅗𒉌𒇻𒇻𒇻
𒍣𒌧𒈠𒋧𒈬
𒉣𒊮𒄥𒊒𒋗𒆸𒉌𒄭
𒀭𒊨𒌓𒀕𒆠𒈠
𒀉𒈭𒌍𒄿𒁷𒈾𒄠𒆠𒀞𒅗
𒊿𒊿𒈾𒂟𒍠𒂵𒈾𒁺𒁍
𒂗𒃲𒆬𒅅𒀭𒀭𒂗𒆤𒅗
𒉆𒈠𒉌𒍠𒉡𒁲
𒈗𒀀𒉌𒅕
𒀭𒌍𒄿𒁷𒈾𒄠𒍑𒆗𒂵
𒉣𒁔𒈾𒉎𒌇𒀭𒂗𒆤𒇲
𒃶𒀀𒀭𒂍𒆳𒊏𒄰
𒂄𒈬𒄭𒄷𒈿𒀀𒀭𒋀𒆠𒆤
𒌑𒀀𒋀𒀊𒆠𒈠
𒈗𒌓𒀕𒆠𒈠
𒈗𒆠𒂗𒄀𒆠𒌵𒆤
𒄑𒌆𒉿𒂼𒅆𒅅𒋛𒀀𒋧𒈠
𒀭𒉡𒁶𒄷𒄭𒆤
𒁄𒄭𒋾𒌓𒋤𒁺𒃶𒅅𒃻𒉡𒌀𒂊
𒀭𒅎𒀭𒊏𒉌
𒊕𒂊𒌍𒉺𒄸𒁺𒂵
𒄑𒄯𒉣𒆠𒂵𒋛𒁲𒁲
𒉻𒀭𒈹
𒀭𒊑𒂊𒉈𒋗𒌌𒌌
𒃲𒀭𒍪𒈨𒅆𒂠
𒆠𒁉𒉈𒅔𒄄𒀀
...<unk>𒌧𒊹𒊏𒉌
...
...𒈤
...𒈨𒁶𒋫𒋛𒀀
...𒋧𒂵
...𒆬𒈛𒄩
...𒀝
...𒅗𒀭𒅊𒂵
...
𒈨𒋼𒉆𒄷𒊒𒅗𒉌
𒄭𒅅𒇷𒉈𒌌𒀀
𒊮𒆷𒆷𒅅𒆷𒈾
𒆥𒁉𒅎𒈪𒅔𒌀
𒌓𒁉𒀀𒀭𒅎𒀭𒊏𒉌
𒄑𒄖𒍝𒅗𒁲𒈠𒅗𒈾
𒃲𒁉𒂉𒈪𒉌𒅔𒃻
𒌓𒀀𒌓𒌌𒉌𒀀𒀸
𒈨𒁶𒁉𒅎𒈪𒅔𒋛𒀀
𒄑𒄯𒈨𒈤𒁉
𒆠𒁉𒈪𒉌𒅔𒆥𒆥
𒈫𒄠𒃲𒆠𒀸𒋼
𒉈𒊒𒈗𒆷𒌌𒉈
𒍣𒁕...
𒆬𒋫...
𒌓𒊊...
𒃶𒅅...
𒈨𒂠𒀭𒌫...
...
𒀩𒁉...
𒄭𒌒𒁀...
...
...